Netikroji garstytė

Netikroji garstytė (Leptidea reali) – baltukų (Pieridae) šeimos drugys.

Palyginti neseniai (1989) aprašyta rūšis. Išoriškai nesiskiria nuo paprastosios garstytės- atskirti galima tik iš lytinio aparato sandaros. Netikrosios garstytės patino genitalijose sakusas ilgesnis, į galą smailėja, o paprastosios garstytės sakusas trumpesnis ir į galą platėja. Netikrosios garstytės patelės genitalijose duktusas ilgesnis, analinė pagalvėlė kitokios formos.
Sparno ilgis: 18-22 mm. 
Pirmoji karta skraido gegužės - birželio mėnesiais, o antroji - liepos - rugpjūčio mėnesiais. Gyvena pamiškėse, miško aikštelėse, pamiškių pievose.
Mitybiniai augalai: pelėžirnis (Lathyrus sp.).
Kiaušinėlius deda po vieną ant augalų. Lėliukės žiemoja.
Paplitimas: Pietų, Vidurio Europa, pietinė Lenkija, Švedija, Ukraina.

Literatūra 
Lietuvos dieniniai drugiai, Povilas Ivinskis, Jonas Augustauskas, Kaunas, LUTUTĖ, 2004, ISBN 9955-575-41-7, p. 86

Baltukai